text:  BIOS-direktør på rundtur dagen før
  31 august 2015 kl. 19.37
  BIOS-direktør Morten Hansen har ikke været at træffe i hovedkvarteret i Odense. Det skyldes, at han har været på rundtur til en række af det hollandske selskabs nye stationer i Syd- og Sønderjylland og på Fyn.
  Direktørens fravær gav næring til rygter om, at han skulle være blevet fyret. Rygter, som BIOS dog har afvist.
  Det er bekræftet, at der stadig er huller i vagtplanen. I den første uge mangler der 20 reddere til at opfylde minimal-vagtplanen. Det problem forsøger BIOS at løse i samarbejde med Region Syddanmark.
  I første omgang er der kun lagt vagtplan for de første to uger. Netop nu er selskabet og regionen begyndt at se på anden halvdel af september.
  I TV SYD kl. 22.27 var regionsrådsformand Stephanie Lose (V) gæst i TV SYD. Hun erkender, at der er lidt nervøsitet her i timerne op til midnat.
  - Men der vil komme en ambulance, hvis man har brug for det.
  TV SYD følger BIOS' første døgn i Syd- og Sønderjylland.
   
  (function(d, s, id) { var js, fjs = d.getElementsByTagName(s)[0]; if (d.getElementById(id)) return; js = d.createElement(s); js.id = id; js.src = "//connect.facebook.net/da_DK/sdk.js#xfbml=1&version=v2.3"; fjs.parentNode.insertBefore(js, fjs);}(document, 'script', 'facebook-jssdk'));
  Posted by BIOS Ambulance Services Danmark on 31. august 2015
  